19/03/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 13 de marzo de 2018 pola que se concede a autorización administrativa previa, de construción e declaración de utilidade pública, en concreto, dunha instalación eléctrica en Abegondo (IN407A 2015/545-1)

Resolución do 13 de marzo de 2018, da Xefatura Territorial da Coruña pola que se concede a autorización administrativa previa, de construción e declaración de utilidade pública, en concreto, dunha instalación de distribución eléctrica no concello de Abegondo (IN407A 2015/545-1) Expediente: IN407A 2015/545-1 Promotor: Unión Fenosa Distribución, S. A. Instalación: Retranqueo LMT CES-705 entre CT Vilanova e derivada CT Asadiño e Anexo 1. Concello: Abegondo 1. FEITOS.1.1. O día 21/10/2015, D. Christian Paul Miralbell Garcia de la Banda, en nome e representación de UNION FENOSA DISTRIBUCION, S. A., solicita ante esta Xefatura Territorial da Consellería de Economía, Emprego e Industria a autorización administrativa previa, autorización administrativa de construción e declaración de utilidade pública, en concreto, das instalacións do proxecto de execución denominado “Retranqueo LMT CES-705 entre CT Vilanova e derivada CT Asadiño”. 1.2. O día 26/10/2016 Unión Fenosa Distribución, S. A. presenta anexo 1 no que se modifica o emprazamento dun apoio por mor dunha alegación, non variando a traza.2. CARACTERÍSTICAS TÉCNICAS. – Reforma da liña eléctrica de media tensión aérea CES-705, a 15 kV, cunha lonxitude de 1,176 km, coa orixe en apoio n.º 98/54 existente da LMT CES-705, onde se realiza a derivación ao CT Vilanova (Expte.101/03), condutor tipo LA-56 mm 2 Al e final en apoio n.º 98/82 existente da LMT CES-705, no tramo entre a derivada ao CT Asadiño (Expte.55.798) e a drivada ao CT A Wais Penedo (Expte.7.519). 3. O proxecto someteuse ó trámite de información pública mediante resolución publicada nos seguintes medios: – Resolución información pública: 30 de novembro de 2015. – DOG: 28 de decembro de 2015. – BOP: 14 de decembro de 2015. – Xornal “La Voz de Galicia”: 22 de xaneiro de 2016. – Taboleiro de anuncios do Concello: segundo certificado municipal do 3 de marzo de 2016. Ó mesmo tempo realizáronse notificacións individuais ós titulares que figuran na relación de bens e dereitos afectados.4. Durante o período no que se someteu ó trámite de información pública se presentaron as seguintes alegacións.  Jose Jorge Stanislavov French, mediante escrito do 24/10/2015, solicita mover un apoio de sitio alegando o en síntese o seguinte:  Existencia dunha limitación a constitución de servidume de paso. Con posterioridade en relación coas alegacións presentada UNIÓN FENOSA DISTRIBUCIÓN, S. A. presentou un anexo 1 reflectindo o cambio solicitado e indicando que se chegou a un acordo coa propietaria.5. Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.6. Os servizos técnicos da Xefatura Territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1. Lexislación de aplicación: – Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). – Lei 40/2015, do 1 de outubro, de réxime xurídico do sector público (BOE núm.236, do 02/10/2015). – Lei 24/2013, do 26 de decembro, do sector eléctrico (BOE núm.310, do 27/12/2013). – Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). – Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). – Real Decreto 337/2014, do 9 de maio, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 09/06/2014). – Real Decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18/09/2002). – Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). – Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (DOG núm.34, do 16 de febreiro de 2001). – Decreto 146/2016, do 13 de novembro, polo que se establece a estrutura orgánica da Xunta de Galicia (DOG núm.217, do 14/11/2016). – Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm.232 do 04/12/2015). – Lei do 16 de decembro de 1954, sobre expropiación forzosa (BOE núm.351, do 17/12/1954). – Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2. Na visita de campo realizada para examinar o emprazamento das instalación, non se apreciou, nas fincas sometidas a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico.3. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO: 1. Conceder a autorización administrativa previa, a autorización administrativa de construción e a declaración de utilidade pública, en concreto, da instalación de distribución eléctrica indicada.2. A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación para os efectos do artigo 52 da Lei de expropiación forzosa.3. Para a posta en funcionamento da instalación autorizada, deberá presentar ante esta Xefatura Territorial unha solicitude que se acompañará da seguinte documentación: – As declaracións de conformidade relativas ó material ou equipo e as certificacións ou homologacións, se procede. – Un certificado do director da montaxe no que se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4. Esta autorización outórgase sen prexuízo de outras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015), sen prexuízo de que os interesados poidan interpor calquera outro recurso que se considere pertinente. A Coruña, 13 de marzo de 2018. Isidoro Martínez Arca Xefe territorial da Coruña